PMIndiaData/PMIndiaSum huggingface dataset:
క్వాడ్ నేత‌ ల ఒక‌టో వ‌ర్చువ‌ల్ స‌మిట్ ‌

ప్ర‌ధాన మంత్రి శ్రీ న‌రేంద్ర మోదీ ఈ నెల 12న వ‌ర్చువ‌ల్ ప‌ద్ధ‌తి లో జ‌రిగే లీడ‌ర్స్ స‌మిట్ ఆఫ్ ద క్వాడ్రిలాట‌ర‌ల్ ఫ్రేమ్ వ‌ర్క్ ఒక‌టో స‌మావేశం లో పాలుపంచుకోనున్నారు. ఈ శిఖ‌ర స‌మ్మేళ‌నం లో ఆయ‌న తో పాటు ఆస్ట్రేలియా ప్ర‌ధాని శ్రీ స్కాట్ మారిస‌న్‌, జ‌పాన్ ప్ర‌ధాని శ్రీ యోశిహిదే సుగా, యుఎస్ఎ అధ్య‌క్షుడు శ్రీ జోసెఫ్ ఆర్. బైడెన్ లు కూడా పాల్గొంటారు. ఈ నేత‌ లు ఉమ్మ‌డి హితం ముడిప‌డ్డ ప్రాంతీయ అంశాల ను, ప్రపంచ అంశాల ను గురించి చ‌ర్చిస్తారు. అలాగే, ఒక స్వతంత్రమైన, బాహాటమైన, స‌మ్మిళిత‌మైన‌ ఇండో-ప‌సిఫిక్ ప్రాంతాన్ని పరిరక్షించే దిశ లో స‌హ‌కారం అవ‌స‌ర‌పడే రంగాల విషయం లో వారి వారి అభిప్రాయాల‌ ను ఒకరు మ‌రొక‌రికి వెల్ల‌డించుకోనున్నారు. జ‌ల‌ వాయు ప‌రివ‌ర్త‌న‌, స‌ముద్ర సంబంధిత భ‌ద్ర‌త‌, కొత్త గా చోటు చేసుకొంటున్న మహత్వపూర్ణ సాంకేతిక‌ విజ్ఞానం, ప్రతిఘాతుకత్వ శక్తి కలిగినటువంటి స‌ర‌ఫ‌రా వ్య‌వ‌స్థ‌ వంటి స‌మ‌కాలీన స‌వాళ్ళ ప‌ట్ల అభిప్రాయాల వెల్ల‌డించుకొనే అవకాశాన్ని కూడా ఈ శిఖ‌ర స‌మ్మేళ‌నం అందించ‌నుంది. కోవిడ్-19 మ‌హమ్మారి తో తలపడటానికి జ‌రుగుతున్న ప్ర‌య‌త్నాల‌ ను గురించి నేత లు చ‌ర్చించనున్నారు. ఇండో-ప‌సిఫిక్ ప్రాంతం లో సుర‌క్షిత‌మైన‌, స‌మాన‌మైన, చౌకయిన టీకామందుల కు పూచీపడటానికి స‌హకరించుకొనే అవ‌కాశాల‌ ను కూడా వారు ప‌రిశీలించ‌నున్నారు.
వ్య‌వ‌సాయ సంబంధ వ్యాపారం కోసం అవసరమైన ప‌ర్యావ‌ర‌ణ వ్య‌వ‌స్థ ల‌ను మెరుగుదల కోసం ప‌ర‌స్ప‌ర స‌హ‌కారాన్ని అందించుకోవ‌డం లో భార‌త‌దేశాని కి మ‌రియు మాల్‌దీవ్స్ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

మాల్‌దీవ్స్ అధ్య‌క్షులు భార‌త‌దేశాని కి ఆధికారిక ప‌ర్య‌ట‌న కు విచ్చేసిన సంద‌ర్భం గా 2018 వ సంవ‌త్స‌రం డిసెంబ‌ర్ 17వ తేదీ నాడు భార‌త ప్ర‌భుత్వ వ్య‌వ‌సాయం మ‌రియు రైతుల సంక్షేమ మంత్రిత్వ శాఖ, మాల్‌దీవ్స్ మ‌త్స్య ప‌రిశ్ర‌మ, స‌ముద్ర సంబంధ వ‌న‌రులు మ‌రియు వ్య‌వ‌సాయ మంత్రిత్వ శాఖ లు సంత‌కాలు చేసిన అవ‌గాహ‌న పూర్వ‌క ఒప్పంద ప‌త్రాని కి (ఎంఒయు కు) కేంద్ర మంత్రివ‌ర్గ స‌మావేశం ఈ రోజు న ఎక్స్-పోస్ట్ ఫ్యాక్టో ఆమోదం తెలిపింది. వ్య‌వ‌సాయ సంబంధ సెన్స‌స్‌, వ్య‌వ‌సాయ సంబంధిత వ్యాపారం, ఏకీకృత సేద్య ప‌ద్ధ‌తి, సాగునీరు, అభివృద్ధి ప‌ర‌చిన విత్తనాలు, భూమి స్వ‌స్థ‌త నిర్వ‌హ‌ణ‌, ప‌రిశోధ‌న‌, స్థానిక వ్య‌వ‌సాయ సంబంధ వ్యాపార రంగం లో సామ‌ర్ధ్య నిర్మాణం, ఆహార భ‌ద్ర‌త మ‌రియు పౌష్టికాహార రంగాల కు చెందిన న‌వ పారిశ్రామికుల లో జ్ఞానాన్ని ఇనుమ‌డింప చేయ‌డం, రుతువుల లో వ‌చ్చే చీడ పీడ‌ల ను త‌ట్టుకొని నిల‌చేట‌టువంటి వ్య‌వ‌సాయ ప‌ద్ధ‌తి ని అభివృద్ధి ప‌ర‌చ‌డం, కీట‌క నాశ‌నుల అవ‌శేషాల ను ప‌రీక్షించ‌డం కోసం త‌గిన స‌దుపాయాల‌ ను నెల‌కొల్ప‌డం త‌దిత‌ర రంగాల లో స‌హ‌కారాని కి ప్రోది చేసే ఒక ఇకో సిస్ట‌మ్ ను మెరుగు ప‌ర‌చ‌డాని కి రెండు దేశాలు క‌ల‌సి కృషి చేసేందుకు ఈ ఎంఒయు తోడ్ప‌డ‌నుంది. ఈ ఎంఒయు లో భాగం గా స‌హ‌కారాని కి ప్ర‌ణాళిక‌ల‌ ను సిద్ధం చేయ‌డం కోసం, ఇరు ప‌క్షాలు ఖాయం చేసిన కార్య ప్ర‌ణాళిక‌ల‌ ను అమ‌లు లోకి తీసుకురావడం కోసం మరియు నిర్దేశించుకొన్న కార్య‌క్ర‌మాల అమ‌లు కై తీరు తెన్నుల ను సూచించ‌డం కోసం ఒక సంయుక్త కార్యాచ‌ర‌ణ బృందాన్ని ఏర్పాటు చేస్తారు.
గంగా ఆరతి కి హాజరైన ప్రధాన మంత్రి;  ముఖ్యమంత్రుల తో,ఉప ముఖ్యమంత్రుల తో సమావేశాన్నినిర్వహించారు; కాశీ లో కీలకమైన అభివృద్ధి పథకాల ను పరిశీలించారు

ప్రధాన మంత్రి శ్రీ నరేంద్ర మోదీ నిన్నటి రోజు న వారాణసీ లో బాబా విశ్వనాథ్ ధామ్ ప్రారంభ కార్యక్రమం తరువాత కూడా తన కార్యక్రమాల ను కొనసాగించారు. వాటిలో భాగం గా ఆయన పూజల లో పాలుపంచుకొన్నారు; గంగ లో పవిత్ర స్నానాన్ని ఆచరించారు. ఆ తరువాత సాయంత్రం పూట గంగా ఆరతి కార్యక్రమాని కి ప్రధాన మంత్రి హాజరయ్యారు. గంగా ఆరతి ని గురించి ప్రధాన మంత్రి ఒక ట్వీట్ లో – కాశీ లో నిర్వహించే ఆరతి కార్యక్రమం మనస్సు ను ఎల్లప్పుడూ గొప్ప శక్తి తో నింపి వేస్తుంది అని పేర్కొన్నారు. ‘‘కాశీ లో జరిగే గంగా ఆరతి కార్యక్రమం సదా అంతరంగాన్ని కొత్త శక్తి తో నింపివేస్తూ ఉంటుంది. ఈ రోజు న కాశీ యొక్క పెద్ద కల నెరవేరిన మీదట దశాశ్వమేధ్ ఘాట్ లో గంగా ఆరతి కార్యక్రమం లో పాలుపంచుకొన్నాను. గంగ మాత కు ఆమె కృప కోసం నమస్కరించాను. నమామీ గంగే తవ్ పాద్ పంకజమ్’’ అని ఆయన పేర్కొన్నారు. అనంతరం ముఖ్యమంత్రుల తో, ఉప ముఖ్యమంత్రుల తో ప్రధాన మంత్రి ఒక విస్తృత సమావేశాన్ని నిర్వహించారు ప్రధాన మంత్రి ఒక ట్వీటల్ లో ‘‘కాశీ లో @BJP4India ముఖ్యమంత్రుల తో, ఉప ముఖ్యమంత్రుల తో ఓ విస్తృత సమావేశం కొద్ది సేపటి కిందటే ముగిసింది’ అని పేర్కొన్నారు.
పవిత్రకరమైనటువంటి ఆషాడ పూర్ణిమ సందర్భం లో భగవాన్ బుద్ధుని ఉత్తమ బోధనల నుస్మరించుకొన్న ప్రధాన మంత్రి

పవిత్రకరమైనటువంటి ఆషాడ పూర్ణిమ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. భగవాన్ బుద్ధుని యొక్క ఉత్తమ ప్రబోధాల ను కూడా శ్రీ నరేంద్ర మోదీ స్మరించుకొన్నారు. ప్రధాన మంత్రి ఒక ట్వీట్ లో – ‘‘పవిత్రకరమైనటువంటి ఆషాడ పూర్ణిమ సందర్భం లో ఇవే శుభాకాంక్ష లు. భగవాన్ బుద్ధుని ఉత్తమ ప్రబోధాల ను మనం స్మరించుకొందాం. దీనితో పాటు గా ఒక న్యాయపూర్ణమైనటువంటి మరియు కరుణతో నిండినటువంటి సమాజాన్ని ఏర్పరచాలి అనే ఆయన యొక్క ప్రబుద్ధ దృష్టికోణాన్ని సాకారం చేయడం కోసం మన వచన బద్ధత ను సైతం పునరుద్ఘాటించుదాం.’’ అని పేర్కొన్నారు.
సహకార బ్యాంకుల నుండి రైతులు స్వల్పకాలిక రుణాలు తీసుకోడానికి వీలుగా 2016 నవంబర్ మరియు డిసెంబర్.. ఈ రెండు నెలలకు వడ్డీని మాఫీ చేయడానికి, జాతీయ వ్యవసాయ మరియు గ్రామీణాభివృద్ధి బ్యాంకు (నాబార్డ్) ద్వారా సహకార బ్యాంకులకు అందించే అదనపు రీఫైనాన్స్ పై నాబార్డ్ కు ఇన్ టరెస్ట్ సబ్ వెన్షన్ ను సమకూర్చడానికి ఆమోదం తెలిపిన మంత్రివర్గం

సహకార బ్యాంకుల నుండి రైతులు స్వల్పకాలిక రుణాలు తీసుకోడానికి వీలుగా 2016 నవంబర్, డిసెంబర్.. ఈ రెండు నెలలకు వడ్డీని మాఫీ చేయడానికి మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ నిర్ణయం వల్ల సహకార బ్యాంకులకు జాతీయ వ్యవసాయ మరియు గ్రామీణాభివృద్ధి బ్యాంకు (నాబార్డ్) ద్వారా అందించే అదనపు రీఫైనాన్స్ పై నాబార్డ్ కు ఇన్ టరెస్ట్ సబ్ వెన్షన్ ను సమకూర్చడానికి కూడా వీలు కలుగుతుంది. భారతదేశంలో సహకార బ్యాంకుల నుండి స్వల్పకాలిక పంట రుణాలు తీసుకుంటున్న రైతులందరూ ఈ నిర్ణయం ఫలితంగా ప్రయోజనం పొందగలుగుతారు. రబీ వ్యవసాయ పనులను చేపట్టడానికి సహకార బ్యాంకుల నుండి రైతులు సులువుగా పంట రుణాలను తీసుకోవడానికి వీలుగా సహకార బ్యాంకుల వద్ద నగదు నిల్వలు తగ్గిన నేపథ్యంలో ఎదురవుతున్న ఇబ్బందులను అధిగమించడానికి అనువుగా సహకార బ్యాంకుల వద్ద తగినంతగా వనరులు అందుబాటులో ఉండాలనే ఉద్దేశంతో ఈ నిర్ణయం తీసుకోవడం జరిగింది. 2016 నవంబర్, డిసెంబర్.. ఈ రెండు నెలల వడ్డీ మాఫీ కోసం అవసరమైన నిధులను సహకార బ్యాంకులకు నాబార్డ్ ద్వారా అదనపు వనరుల రూపంలో సమకూరుస్తారు. వీటిని ప్రస్తుత ఆర్ధిక సంవత్సరం 2016-17 లో సహకార బ్యాంకుల ద్వారా రైతులకు అందజేస్తారు. ఇందుకోసం రూ. 1,060.50 కోట్ల అదనపు ఆర్ధిక భారం పడుతుంది. ఇన్ టరెస్ట్ సబ్ వెన్షన్ స్కీమ్ (ఐఎస్ఎస్) అమలు కోసం 2016-17 లో కేటాయించిన రూ.15,000 కోట్లు ఇప్పటికే వినియోగించడం జరిగింది. పూర్వ రంగం: ఎ) భారత ప్రభుత్వం 2006-07 నుండి ఇన్ టరెస్ట్ సబ్ వెన్షన్ స్కీమ్ ను అమలు చేస్తూ ఈ పథకంలో భాగంగా ప్రభుత్వ రంగ బ్యాంకుల ద్వారా ఏడాదికి 7 శాతం వడ్డీ తో రూ. 3 లక్షల వరకు స్వల్పకాలిక పంట రుణాలను అందజేస్తోంది. రుణాన్ని సకాలంలో తిరిగి చెల్లించినట్లయితే బ్యాంకులు, ప్రాంతీయ గ్రామీణ బ్యాంకులు, సహకార బ్యాంకులు రైతులకు రూ. 3 లక్షల వరకు రుణాలపై 3 శాతం వడ్డీ రాయితీ (ఇన్ టరెస్ట్ సబ్ వెన్షన్) ను కల్పించాయి. దీంతో ఈ రుణంపై రైతులు కేవలం 4 శాతం వడ్డీ ని చెల్లించితే సరిపోతుంది. బి) పాత రూ.500, రూ.1000 ముఖ విలువ కలిగిన నోట్లు రద్దయిన కారణంగానూ, రైతులు వారి ఖరీఫ్ పంట ఉత్పత్తులు విక్రయించగా లభించిన చెక్కులను నగదుగా మార్చుకోవడంలో తలెత్తిన ఇబ్బందుల కారణంగానూ, అదే విధంగా రబీ వ్యవసాయ పనులు చేపట్టడానికి, స్వల్పకాలిక పంట రుణాల తాలూకు వడ్డీని చెల్లించడానికి తగినంతగా నగదు అందుబాటులో లేకపోవడం తో పాటు ముఖ్యంగా సహకార బ్యాంకులపై విధించిన ఆంక్షల నేపథ్యంలో 01.04.2016 నుండి 30.09.2016 మధ్య కాలంలో సహకార బ్యాంకుల నుండి పంపిణీ చేసిన పంట రుణాలపై 2016 నవంబర్, డిసెంబర్ రెండు నెలల కాలానికి రైతులకు వడ్డీని రద్దు చేయడం జరిగింది. సి) రూ. 1,060.50 కోట్ల మేర సమకూర్చిన అదనపు ఆర్ధిక వనరులను – i) 01.04.2016 నుండి 30.09.2016 మధ్య కాలంలో సహకార బ్యాంకుల నుండి పంపిణీ చేసిన పంట రుణాలపై 2016 నవంబర్, డిసెంబర్ రెండు నెలల కాలానికి రైతులకు వడ్డీ మాఫీ వ్యయాన్ని భర్తీ చేయడం కోసం, ii) వర్తమాన ఆర్ధిక సంవత్సరం లో సహకార బ్యాంకులకు అప్పుగా ఇవ్వడానికి స్వల్పకాలిక రుణంగా తీసుకున్న రూ. 20,000 కోట్ల పై నాబార్డు కు ఇన్ టరెస్ట్ సబ్ వెన్షన్ మరియు నిర్వహణ వ్యయం చెల్లింపులకు వినియోగిస్తారు.
రియో ​​ఒలింపిక్స్ క్రీడాకారుల బృ౦దానికి శుభాకాంక్షలు తెలపనున్న ప్రధాని

రియో డి జనీరోలో జరగబోవు ఒలింపిక్ క్రీడల్లో భారతదేశం తరపున‌ ప్రాతినిధ్యం వహి౦చే క్రీడాకారుల బృ౦దాన్ని ప్రధాన మంత్రి శ్రీ నరేంద్ర మోదీ కలవనున్నారు. న్యూఢిల్లీలోని మానెక్ షా సెంటర్ వద్ద సోమవారం ఒలింపిక్ బృ౦దాన్ని శ్రీ నరేంద్ర మోదీ కలవనున్నారు. ఇప్పటివరకు 13 క్రీడా విభాగాల్లో సుమారు 100 అథ్లెట్లు రియో ఒలింపిక్స్ కోసం అర్హత సాధి౦చారు. ప్రధాని క్రీడాకారుల తో అనధికారిక సమావేశ౦లో పాల్గొని, ప్రపంచంలో జరిగే అతి పెద్ద క్రీడా వేదికపై క్రీడాకారులు గొప్ప ప్రదర్శన చేయాలని శుభాకాంక్షలు తెలియ జేయనున్నారు.
ప్రపంచ పర్యావరణ దినం నాడు ప్రధాన మంత్రి సందేశం

ప్ర‌ధాన మంత్రి శ్రీ న‌రేంద్ర మోదీ ప్రపంచ పర్యావరణ దినం నాడు ఇచ్చిన సందేశంలో, ఈ రోజు మన పర్యావరణాన్ని పరిరక్షించుకోవడంలోను మరియు మెరుగైన భూమిని పెంచి పోషించుకోవడంలోను మన వచనబద్ధతను పునరుద్ఘటించవలసిన రోజు అని పేర్కొన్నారు. పర్యావరణాన్ని కాపాడే దిశగా పరిశ్రమిస్తున్న వ్యక్తులు మరియు సంస్థల అభిలాషకు, దృఢ సంకల్పానికి ప్రధాన మంత్రి తన సందేశంలో వందనాలు అమర్పించారు. ప్రపంచ పర్యావరణ దినం సందర్బంగా ప్రధాన మంత్రి ‘‘మన పర్యావరణాన్ని పరిరక్షించుకోవడంలోను మరియు మెరుగైన భూమిని పెంచి పోషించుకోవడంలోను మన వచనబద్ధతను పునరుద్ఘటించవలసిన రోజు ఇది. పర్యావరణాన్ని కాపాడే దిశగా పరిశ్రమిస్తున్న వ్యక్తులు మరియు సంస్థల అభిలాషకు, దృఢ సంకల్పానికి ప్రధాన మంత్రి తన సందేశంలో వందనాలు. ఈ సంవత్సరపు ఇతివృత్తంగా ఎంపిక చేసిన ప్రజలను ప్రకృతిలో అనునసంధానించడం అంటే మనతో మనం అనుసంధానం కావడమే తప్ప మరొకటి కాదు’’ అని తన సందేశంలో పేర్కొన్నారు.
ఆగ్ రా-లఖ్ నవూ ఎక్స్ ప్రెస్ వే లో జరిగిన ఒక ప్రమాదం లో ప్రయాణికుల మృతి పట్ల దు:ఖాన్ని వ్యక్తం చేసిన ప్రధాన మంత్రి

ఆగ్ రా-లఖ్ నవూ ఎక్స్ ప్రెస్ వే లో ఈ రోజు న జరిగిన ఒక ప్రమాద ఘటన లో అనేక మంది ప్రయాణికులు చనిపోవడం పట్ల ప్రధాన మంత్రి శ్రీ నరేంద్ర మోదీ తన దు:ఖాన్ని వ్యక్తం చేశారు. ‘‘ఆగ్ రా-లఖ్ నవూ ఎక్స్ ప్రెస్ వే లో ఒక రోడ్డు ప్రమాద దుర్ఘటన లో పలువురు ప్రయాణికులు మరణించడం తో నేను తీవ్ర శోకార్తుడి ని అయ్యాను. ఆప్తుల ను కోల్పోయిన కుటుంబాల సభ్యుల కు నా యొక్క తీవ్ర సంతాపాన్ని వ్యక్తం చేస్తున్నాను’’ అని ట్విటర్ లో వ్రాసిన ఒక సందేశం లో ఆయన తన మనోభావాలను వెల్లడించారు. ‘‘ఈ ప్రమాదం లో గాయపడిన వారు త్వరిత గతి న కోలుకోవాలని ఆ ఈశ్వరుడి ని నేను ప్రార్థిస్తున్నాను’’ అని కూడా ఆయన తన సందేశం లో పేర్కొన్నారు.
ప్రధాన మంత్రి శ్రీ నరేంద్ర మోదీ తో బిఐఎమ్ ఎస్ టిఇసి నేషనల్ సెక్యూరిటీ చీఫ్స్ భేటీ

ప్రధాన మంత్రి శ్రీ నరేంద్ర మోదీ తో ది బే ఆఫ్ బెంగాల్ ఇనీషియేటివ్ ఫర్ మల్టి- సెక్టోరల్ టెక్నికల్ అండ్ ఎకనామిక్ కోఆపరేషన్ (బిఐఎమ్ ఎస్ టిఇసి) సభ్యత్వ దేశాలకు చెందిన జాతీయ భద్రత సంబంధ ప్రధానాధికారులు నేడు భేటీ అయ్యారు. ప్రధాన మంత్రి దార్శనికతను బిఐఎమ్ ఎస్ టిఇసి సభ్యత్వ దేశాల నేషనల్ సెక్యూరిటీ చీఫ్స్ ప్రశంసించారు. సభ్యత్వ దేశాల నేషనల్ సెక్యూరిటీ చీఫ్స్ మొట్టమొదటి సమావేశానికి భారతదేశంలో ఆతిథ్యం ఇచ్చినందుకుగాను ఆయనకు వారు ధన్యవాదాలు తెలిపారు. ఈ సమావేశంలో నేషనల్ సెక్యూరిటీ చీఫ్స్ వారి ఆలోచనలను ప్రధాన మంత్రి శ్రీ నరేంద్ర మోదీ కి వివరించారు. ఉగ్రవాదం, తీవ్రవాదం, సమూల సంస్కరణవాదం, మత్తుమందులు, ఆయుధాలు, మనుషుల అక్రమ చేరవేత మరియు ప్రకృతి విపత్తులు వంటి ఉమ్మడి భద్రతా సంబంధ ముప్పులను ఎదుర్కోవడం కోసం సమష్టిగా ముందుకు రావలసిందంటూ బిఐఎమ్ ఎస్ టిఇసి సభ్యత్వ దేశాలకు ప్రధాన మంత్రి శ్రీ మోదీ పిలుపునిచ్చారు. సైబర్ సెక్యూరిటీ యొక్క డమేన్, మారిటైమ్ సంబంధిత డమేన్ ల వంటి సాంప్రదాయేతర భద్రతాపరమైన ముప్పుల విషయంలోనూ బిఐఎమ్ ఎస్ టిఇసి సభ్యత్వ దేశాలు కలసి కృషి చేయాలని కూడా ప్రధాన మంత్రి అన్నారు.
యుకె ప్రధాని గా శ్రీ రుషిసునక్ పదవీబాధ్యతల ను స్వీకరించిన సందర్భం లో ఆయన తో మాట్లాడిన ప్రధాన మంత్రి

శ్రీ రుషి సునక్ తో ప్రధాన మంత్రి శ్రీ నరేంద్ర మోదీ మాట్లాడారు. శ్రీ రుషి సునక్ యునైటెడ్ కింగ్ డమ్ (యుకె) కు ప్రధాని గా పదవీబాధ్యతల ను స్వీకరించిన సందర్భం లో ఆయన కు ప్రధాన మంత్రి అభినందనల ను తెలిపారు. ప్రధాన మంత్రి ఒక ట్వీట్ లో – ‘‘ఈ రోజు న శ్రీ @RishiSunak తో మాట్లాడిన తరువాత నాకు ఆనందం కలిగింది. యుకె కు ప్రధాని గా పదవీబాధ్యతల ను స్వీకరించినందుకు గాను ఆయన ను అభినందించాను. మన విస్తృత వ్యూహాత్మక భాగస్వామ్యాన్ని మరింత గా బలపరచడం కోసం మేం కలసి పనిచేస్తాం. ఒక సమగ్రమైనటువంటి మరియు సంతులితమైనటువంటి ఎఫ్ టిఎ ను త్వరిత గతి న పూర్తి చేయడానికి ఉన్న ప్రాముఖ్యం పట్ల సైతం మేం సమ్మతి ని వ్యక్తం చేశాం.’’ అని పేర్కొన్నారు.
డాక్టర్ ఎ.పి.జె. అబ్దుల్ కలామ్ జయంతి నాడు ఆయన కు నమస్సులు అర్పించిన ప్రధాన మంత్రి

డాక్టర్ ఎ.పి.జె. అబ్దుల్ కలామ్ గారి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ నమస్సులు అర్పించారు. ప్రధాన మంత్రి ఒక ట్వీట్ లో – ‘‘భారతదేశ పూర్వ రాష్ట్రపతి, మిసైల్ మేన్ గా ప్రసిద్ధి గన్న డాక్టర్ ఎ.పి.జె. అబ్దుల్ కలామ్ గారికి ఆయన జయంతి నాడు ఇవే సాదర ప్రణామాలు. భారతదేశాన్ని సశక్తం, సమృద్ధియుతం మరియు సామర్థ్యసహితంగా తీర్చిదిద్దడం కోసం ఆయన తన జీవనాన్ని అంకితం చేసేశారు. దేశ ప్రజల కు ఆయన సదా ప్రేరణమూర్తి గా నిలుస్తారు.’’ అని పేర్కొన్నారు.
ప్ర‌ధాన మంత్రి తో కెంట‌కీ గ‌వ‌ర్న‌ర్ శ్రీ మేట్ బెవిన్ భేటీ

ప్ర‌ధాన మంత్రి శ్రీ న‌రేంద్ర మోదీ తో కెంట‌కీ గ‌వ‌ర్న‌ర్ శ్రీ మేట్ బెవిన్ గాంధీన‌గ‌ర్ లో నేడు భేటీ అయ్యారు. వ్యాపారం మ‌రియు పెట్టుబ‌డి రంగాలు స‌హా భార‌త‌దేశాని కి, అమెరికా కు మ‌ధ్య స‌మ‌న్వ‌యం పెరుగుతూ ఉండ‌టాన్ని, అలాగే ఈ రెండు దేశాల మ‌ధ్య వ్యూహాత్మ‌క భాగ‌స్వామ్యం ప‌టిష్టం అవుతూ ఉండ‌టాన్ని ప్ర‌ధాన మంత్రి ఈ సంద‌ర్భం గా ప్ర‌స్తావించారు. భార‌త‌దేశం లో త‌యారీ రంగం లో యుఎస్ పెట్టుబ‌డులు పెర‌గ‌టాన్ని ఆయ‌న స్వాగ‌తించారు. ‘మేక్ ఇన్ ఇండియా’లో అవ‌కాశాల‌ ను అన్వేషించ‌వ‌ల‌సిందిగా యుఎస్ కంపెనీల‌ ను ఆయ‌న ఆహ్వానించారు. గ‌వ‌ర్న‌ర్ కెంట‌కీ కి, భార‌త‌దేశాని కి మ‌ధ్య వ్యాపారం, పెట్టుబ‌డులు పెరుగుతున్న సంగ‌తి ని ప్ర‌ధాన మంత్రి దృష్టి కి తీసుకు వ‌చ్చారు. కెంట‌కీ రాష్ట్రం సహా యుఎస్ కు భార‌తీయ వృత్తి నిపుణులు అందిస్తున్నటువంటి తోడ్పాటు ను ఆయ‌న స్వాగ‌తించారు.
పంజాబ్ ముఖ్యమంత్రి గా శ్రీ భగవంత్ మాన్ ప్రమాణం స్వీకరించిన సందర్భం లోఅభినందనలు తెలిపిన ప్రధాన మంత్రి

శ్రీ భగవంత్ మాన్ పంజాబ్ ముఖ్యమంత్రి గా పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. ‘‘శ్రీ @BhagwantMann గారి కి పంజాబ్ ముఖ్యమంత్రి గా ప్రమాణం స్వీకరించిన సందర్బం లో ఇవే అభినందన లు. పంజాబ్ యొక్క వృద్ధి కోసం మరియు రాష్ట్ర ప్రజల సంక్షేమం కోసం మీతో కలసి కృషి చేస్తాను.’’ అని ప్రధాన మంత్రి ఒక ట్వీట్ లో పేర్కొన్నారు.
బాంగ్లాదేశ్ ప్రధాని 2019 వ సంవ‌త్స‌రం అక్టోబర్ 5వ తేదీ న అధికారిక పర్యటన కు  విచ్చేసిన సంద‌ర్భం గా ద్వైపాక్షిక ప‌థ‌కాల ను వీడియో మాధ్య‌మం ద్వారా ప్రారంభించిన‌ప్పుడు ప్రధాన మంత్రి చేసిన వ్యాఖ్య‌లు

యువ‌ర్ ఎక్స్‌లెన్సీ, ప్రధాని శేఖ్ హసీనా గారు, ఎక్స్‌లెన్సీస్‌, మిత్రులారా, నమ‌స్కారాలు, Sabaaike Sharodeeyo Shubhechha! మ‌రో మూడు ద్వైపాక్షిక ప‌థ‌కాల‌ ను ప్ర‌ధాని శేఖ్ హసీనా గారి తో క‌ల‌సి ప్రారంభించే అవ‌కాశం ల‌భించినందుకు నేను సంతోషిస్తున్నాను. గ‌డ‌చిన సంవ‌త్స‌రం కాలం గా మేము వీడియో లింక్ ల ద్వారా 9 ప‌థ‌కాల ను ప్రారంభించాము. ఈ నాటి మూడు ప‌థ‌కాల ను కూడా క‌లుపుకొంటే, ఒక సంవ‌త్స‌ర కాలం లో మేము డ‌జ‌ను ప‌థ‌కాల ను క‌ల‌సి ప్రారంభించిన‌ట్లు అయింది. ఈ కార్య సాధ‌న కు గాను ఉభ‌య దేశాల పౌరుల‌ ను మ‌రియు అధికారుల ను నేను అభినందిస్తున్నాను. నేటి మూడు ప‌థ‌కాలు మూడు విభిన్న రంగాల కు- ఎల్‌పిజి దిగుమ‌తి కి , వృత్తి విద్య లో శిక్ష‌ణ కు , సామాజిక స‌దుపాయానికి- చెందిన‌వి. అయితే, ఈ మూడిటి ప్ర‌యోజ‌నం ఒకటే. అది మ‌న పౌరుల జీవితాల‌ ను మెరుగు ప‌ర‌చ‌డం. భార‌త‌దేశం-బాంగ్లాదేశ్ సంబంధాల కు ప్ర‌ధాన‌ సూత్రం గా ఉన్న‌ది కూడా ఇదే. భార‌త‌దేశం-బాంగ్లాదేశ్ భాగ‌స్వామ్యాని కి ప్రాతిప‌దిక‌ గా ఉన్న‌ది మ‌న మైత్రి. ఇది మ‌న దేశాల‌ లోని ప్ర‌తి ఒక్క పౌరుడి అభివృద్ధి కి ఇది పూచీ ప‌డుతోంది. బాంగ్లాదేశ్ నుండి పెద్ద ఎత్తున ఎల్‌పిజి ని స‌ర‌ఫ‌రా చేసుకోవ‌డం ఇరు దేశాల కు లాభ‌దాయ‌కం అవుతుంది. ఇది బాంగ్లాదేశ్ లో ఉపాధి ని, ఆదాయాన్ని మ‌రియు ఎగుమ‌తుల ను పెంపొందింప చేస్తుంది. 1500 కిలో మీట‌ర్ల మేర‌కు ర‌వాణా దూరం త‌గ్గిపోవ‌డం వ‌ల్ల కూడా ఆర్థిక ప్ర‌యోజ‌నాలు స‌మ‌కూర‌డమే కాకుండా ప‌ర్యావ‌ర‌ణాని కి వాటిల్లే న‌ష్టం కూడా త‌గ్గుతుంది. రెండో ప‌థ‌కం బాంగ్లాదేశ్- ఇండియా ప్రొఫెశ‌న‌ల్ స్కిల్ డివెల‌ప్‌మెంట్ ఇన్స్ టిట్యూట్. ఇది బాంగ్లాదేశ్ లో పారిశ్రామిక అభివృద్ధి కి అవ‌స‌ర‌మైన నైపుణ్యం క‌లిగిన మాన‌వ వ‌న‌రుల ను మ‌రియు సాంకేతిక నిపుణుల ను త‌యారు చేస్తుంది. ఎక్స్‌లెన్సీస్‌, ఢాకా లో గ‌ల రామ‌కృష్ణ మ‌ఠం లో వివేకానంద భ‌వ‌న్ ప్రోజెక్టు మ‌న స‌మాజాల పై మ‌రియు విలువ‌ల పై చెరిగిపోన‌టువంటి ప్ర‌భావాన్ని ప్ర‌స‌రించిన ఇద్ద‌రు మ‌హ‌నీయులు- స్వామి రామ‌కృష్ణ ప‌ర‌మ‌హంస మ‌రియు స్వామి వివేకానందుడు- జీవితాల నుండి స్ఫూర్తి ని పొందిన‌టువంటిది. బాంగ్లా సంస్కృతి తాలూకు బాహాట‌మైన ప్రేర‌ణ మ‌రియు ఔదార్యం ల మాదిరిగానే ఈ మ‌ఠం కూడాను అన్ని తెగ‌ల కు చెందిన అనుయాయుల లో త‌న‌కంటూ ఒక స్థానాన్ని సంపాదించుకుంది. ఈ మ‌ఠం ప్ర‌తి తెగ‌ లోని ఉత్స‌వాన్ని స‌మాన‌మైన‌టువంటి ఆనందోల్లాసాల‌ తో వేడుక గా జ‌రుపుతూ ఉంటుంది. విశ్వ‌విద్యాల‌య విద్యార్థులు మ‌రియు ప‌రిశోధ‌క విద్యార్థుల కు 100 మంది కి పైగా వ‌స‌తి ఏర్పాట్లు ఈ భ‌వ‌నం లో ల‌భిస్తాయి. ఎక్స్‌లెన్సీ, భార‌త‌దేశం బాంగ్లాదేశ్ తో భాగ‌స్వామ్యాని కి ప్రాధాన్యాన్ని ఇస్తోంది. రెండు స్నేహ‌పూర్వ‌కమైన ఇరుగు పొరుగు దేశాల మ‌ధ్య గొప్ప స‌హ‌కారాని కి ఉదాహ‌ర‌ణ గా ఇండియా-బాంగ్లాదేశ్ సంబంధం కొన‌సాగుతున్నందుకు మేము గ‌ర్విస్తున్నాము. ఈ నాటి మా సంభాష‌ణ మ‌న సంబంధాల కు మ‌రింత శ‌క్తి ని ప్ర‌సాదిస్తుంద‌ని నేను సంతోషిస్తున్నాను. జ‌య్ హింద్‌, జ‌య్ బాంగ్లా, జ‌య్ భార‌త్‌-బాంగ్లా బంధుత్వ‌, మీకు ఇవే ధ‌న్య‌వాదాలు. అస్వీకరణ: ప్రధాన మంత్రి హిందీ భాష లో ప్రసంగించారు. ఇది ఆయ‌న‌ ప్రసంగాని కి స్థూల అనువాదం.
అస్సాం మ‌రియు రాజస్థాన్ వ‌ర‌ద బాధితుల‌కు అనుగ్ర‌హ పూర్వక చెల్లింపును ప్ర‌క‌టించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ అస్సాం మ‌రియు రాజస్థాన్ వ‌ర‌దల కార‌ణంగా ప్రాణాలు కోల్పోయిన వారికి త‌లా రూ. 2 ల‌క్ష‌ల చొప్పున అనుగ్ర‌హ పూర్వ‌క చెల్లింపును ప్ర‌క‌టించారు. ఈ సొమ్మును మృతుల ర‌క్త సంబంధికుల‌కు అందిస్తారు. అస్సాం మ‌రియు రాజస్థాన్ ల‌లో వ‌ర‌ద‌ల కార‌ణంగా తీవ్ర‌మైన‌ గాయాల బారిన ప‌డిన వారికి ఒక్కొక్క‌రికి రూ. 50,000 వంతున చెల్లించాల‌ని కూడా ప్ర‌ధాన మంత్రి ప్ర‌క‌టించారు.
బిఎస్ఎఫ్ సిబ్బందికి వారి స్థాపక దినం నాడు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ సరిహద్దు భద్రత దళం (బిఎస్ఎఫ్) సిబ్బందికి వారి స్థాపక దినాన్ని పురస్కరించుకొని శుభాకాంక్షలు తెలిపారు. “బిఎస్ ఎఫ్ ఇండియా సిబ్బందికి వారి స్థాపక దినం సందర్భంగా శుభాకాంక్షలు. మన దేశ సరిహద్దులను సురక్షితంగా ఉంచడంలో కీలకమైన పాత్రను పోషిస్తున్న బిఎస్ ఎఫ్ కు ఆదర్శప్రాయమైన ఉత్తరదాయిత్వం ఉంది” అని ప్రధాన మంత్రి తన సందేశంలో పేర్కొన్నారు.
ప్ర‌ధాన‌ మంత్రి కి మరియు టాంజానియా అధ్యక్షుడు డాక్టర్ జాన్ పోంబే  జోసఫ్ మేగుఫూలీ కి మ‌ధ్య టెలిఫోన్ ద్వారా జరిగిన సంభాష‌ణ‌

టాంజానియా అధ్యక్షుడు డాక్టర్ జాన్ పోంబే జోసఫ్ మేగుఫూలీ తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. దార్-ఎ-సలామ్ ను 2016వ సంవత్సరం జులై లో తాను సందర్శించిన సంగతి ని ప్రధాన మంత్రి ఉత్సాహం గా గుర్తు కు తెచ్చుకొన్నారు. టాంజానియా తో సంప్రదాయపూర్వకమైనటువంటి మైత్రీబంధాని కి భారతదేశం పెద్దపీట వేస్తోందని ఆయన నొక్కి చెప్పారు. టాంజానియా ప్రజానీకం యొక్క మరియు టాంజానియా ప్రభుత్వం యొక్క అవసరాలు, ఇంకా ఆకాంక్ష ల మేరకు టాంజానియా అభివృద్ధి యాత్ర లో భాగస్వామ్యాన్ని పంచుకొనేందుకు భారతదేశం వచనబద్ధురాలైన విషయాన్ని ఆయన పునరుద్ఘాటించారు. కోవిడ్-19 ఫలితం గా ఉత్పన్నమైన స్థితి లో భారతీయ పౌరుల ను స్వదేశానికి పంపించడం కోసం టాంజానియా అధికారిగణం అందించిన సహాయానికి గాను అధ్యక్షుడు డాక్టర్ మేగుఫూలీ కి ప్ర‌ధాన‌ మంత్రి ధన్యవాదాలు తెలిపారు. సంపూర్ణ ద్వైపాక్షిక సంబంధాల ను నేత లు సమీక్షించారు. టాంజానియా కు మరియు భారతదేశాని కి మధ్య అభివృద్ధి సంబంధిత భాగస్వామ్యం, విద్య రంగ సంబంధాలు, ఇంకా వ్యాపారం మరియు పెట్టుబడి ప్రవాహాలు వృద్ధిచెందుతుండటం పట్ల వారు సంతృప్తి ని వ్యక్తం చేశారు. ఈ పోకడ ల వేగాన్ని పెంచేందుకు గల అవకాశాల పై కూడా వారు చర్చించారు. ఈ సంవత్సరం లో టాంజానియా పార్లమెంటరీ ఎన్నికల తో పాటు అధ్యక్ష ఎన్నికలు జరగనున్నందున టాంజానియా ప్రజల కు మరియు అధ్యక్షుడు డాక్టర్ మేగుఫూలీ కి ప్ర‌ధాన‌ మంత్రి తన శుభాకాంక్షల ను వ్యక్తం చేశారు.
ప్రధాన మంత్రి శ్రీ న‌రేంద్ర మోదీ మొజాంబిక్ లో పర్యటించిన సందర్భంగా ఏర్పాటైన విందులో ఆయన ఇచ్చిన ఉపన్యాసం పూర్తి పాఠం (జులై 07, 2016)

యువర్ ఎక్స్ లెన్సీ, అధ్యక్షుడు శ్రీ ఫిలిప్ న్యూసీ, సోదర సోదరీమణులారా, ఎక్స్ లెన్సీ, మీ దయాపూరిత వచనాలు విని నేను చలించిపోయాను. మొజాంబిక్ – భారత దేశం బాంధవ్యానికి ఉన్న శక్తికి సంబంధించి మీరు వెల్లడించిన ఆలోచనలకు ఇవే నా కృతజ్ఞతలు. అలాగే, మొజాంబిక్ ప్రజలూ, ప్రభుత్వమూ అందించిన ఆప్యాయభరిత స్వాగతానికీ, ఇంకా ఉదారతాపూర్వక ఆతిథ్యానికీ కూడా నేను ధన్యవాదాలు తెలియజేయాలనుకుంటున్నాను. ఎక్స్ లెన్సీ, మన దేశాల మధ్య ఉన్న సంబంధం కొత్తది ఏమీ కాదు. భారతీయ మూలాలు కలిగిన వేలాది ప్రజలు మొజాంబిక్ ను వారి స్వదేశంగానే చెప్పుకుంటూ ఉంటారు. భారతదేశంలో కొన్ని ప్రాంతాలలో నివసిస్తున్న సిద్దీ సముదాయానికి చెందినవారిలో అనేకుల పూర్వీకులు మొజాంబిక్ వారే అన్న సంగతి కూడా నా దృష్టికి వచ్చింది. మన ప్రజలను, వారి ఆలోచనలను, సంప్రదాయాలను, సంస్కృతిని, మరియు వాణిజ్యాన్ని జోడించిన ఎంతో పురాతనమైన బంధాలకు సజీవ సాక్ష్యమే ఈ సముదాయాలు. ఎక్స్ లెన్సీ, మన ఉభయ దేశాలూ వలస పాలనలో మగ్గినవే. మొజాంబిక్ విషయానికి వస్తే, ఈ దేశానిది సుదీర్ఘమైన పోరాటం. వలస పాలన నుండి మొజాంబిక్ విముక్తం కావాలని బిగ్గరగా వాదించిన దేశాలలో స్వతంత్ర భారతదేశం కూడా ఒకటి. మొజాంబిక్ 1975 లో స్వేచ్ఛాయుత దేశాల సరసన చేరినందుకు మేమెంతో గర్విస్తున్నాం. మరి ఈ రోజు, ఇటీవలి దశాబ్దాలలో ప్రపంచంలోకెల్లా అత్యంత వేగంగా వృద్ధి చెందుతున్న ఆర్థిక వ్యవస్థలలో మొజాంబిక్ ఒకటిగా నిలువడాన్నిమేము ప్రశంసిస్తున్నాము. ఎక్స్ లెన్సీ, అభివృద్ధి చెందుతున్న దేశాలుగా మనం ఒకే విధమైన సవాళ్ళను ఎదుర్కొంటున్నాము. ఈ కారణంగానే అభివృద్ధిలోను, ఆర్థికపరమైన అంశాలలోను మన భాగస్వామ్యమనేది మన సంబంధాల్లో ఓ కీలకమైన భాగంగా మారిపోయింది. మన వ్యాపారం, పెట్టుబడి పరమైన బంధాలు.. మరీ ముఖ్యంగా గత కొన్నేళ్లుగా అభివృద్ధి చెందుతూ వచ్చాయి. దీనిని మరింత పటిష్ట పరచుకోవాలని మేము ఆశిస్తున్నాము. ఇందుకోసం భారత దేశం తన అనుభవాన్ని, సాంకేతిక విజ్ఞానాన్ని, సామర్థ్యాన్ని, రాయితీలతో కూడిన పరపతిని మొజాంబిక్ తో మొజాంబిక్ ప్రాధాన్యాలకు అనుగుణంగా పంచుకోవడానికి నిబద్ధతతోను, సంసిద్ధంగాను ఉన్నది. మొజాంబిక్ గత సంవత్సరం ఒక స్వతంత్ర దేశంగాను, మాతో దౌత్య సంబంధాలను ఏర్పరుచుకున్న దేశంగాను 40 వ వార్షికోత్సవాన్ని జరుపుకున్నది. అంతే కాదు, మన రెండు దేశాలకు మధ్య ఇదివరకు ఎరుగని అన్యోన్యత కూడా ఏర్పడింది కూడా కిందటి సంవత్సరమే. 2015 ఆగస్టులో మీరు భారతదేశానికి ఆధికారిక పర్యటనకు తరలి రావడం ఇందులోని విశేషం. దీని తరువాత చెప్పుకోవలసింది ఏమిటంటే, మీ ప్రధాన మంత్రి ఇండియా-ఆఫ్రికా ఫోరమ్ సమ్మిట్ 3 వ సంచికకు హాజరై మమ్మల్ని గౌరవించారు. ఎక్స్ లెన్సీ, 34 సంవత్సరాలలో మొజాంబిక్ ను సందర్శించిన మొట్ట మొదటి భారతీయ ప్రధాన మంత్రిని నేనేనన్న సంగతిని నేనెరుగుదును. ఈ అంతరం ఇంత సుదీర్ఘంగా ఉండి ఉండకూడదు. భవిష్యత్తులో ఇలా జరగదు అనే నేను నమ్ముతున్నాను. ఎక్స్ లెన్సీస్, సోదర సోదరీమణులారా, ఈ మాటలతో మీరంతా ఇక నాతో విందుకు ముందుకు పదండి: హిజ్ ఎక్స్ లెన్సీ, అధ్యక్షుడు శ్రీ ఫిలిప్ జసింతో న్యూసీ ఆరోగ్యం, ఆనందం, శ్రేయం కోసం, మొజాంబిక్ ప్రజల పురోగతి కోసం, వారి శాంతి, సౌభాగ్యాలు వర్ధిల్లడం కోసం, ఇంకా.. భారతదేశం, మొజాంబిక్ ల మధ్య స్నేహం- సహకారాల బంధం గట్టిగా పెనవేసుకోవాలని ఆకాంక్షిస్తూ ఈ విందులో మనం పాలుపంచుకొందాము.
ఉత్తరాఖండ్ముఖ్యమంత్రి గా ప్రమాణం స్వీకరించిన శ్రీ పుష్కర్ సింహ్ ధామీ కి అభినందనలు తెలిపిన ప్రధాన మంత్రి

ఉత్తరాఖండ్ ముఖ్యమంత్రి గా శ్రీ పుష్కర్ సింహ్ ధామీ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు. ప్రధాన మంత్రి ఒక ట్వీట్ లో – ఉత్తరాఖండ్ కు ముఖ్యమంత్రి గా పదవీ ప్రమాణాన్ని స్వీకరించిన సందర్భం లో శ్రీ @pushkardhami గారి కి అనేకానేక శుభాకాంక్షలు. గడచిన అయిదు సంవత్సరాల లో ప్రతి రంగం లో దేవభూమి వేగం గా పురోగమించింది. మీరు మరియు మీ మంత్రులంతా ఉత్తరాఖండ్ కు మరింత జోరు ను అందిస్తారని, ప్రజల ఆకాంక్షల కు అనుగుణం గా అభివృద్ధి సంబంధి నూతన ప్రమాణాన్ని నెలకొల్పుతారనేటటువంటి విశ్వాసం నాలో ఉంది.’’ అని పేర్కొన్నారు.
జాతీయ పంచాయతీ రాజ్ దినం నాడు ప్రధాన మంత్రి సందేశం

ప్రధాన మంత్రి శ్రీ నరేంద్ర మోదీ దేశవ్యాప్తంగా పంచాయతీ రాజ్ సంస్థల ద్వారా సేవలు అందించేందుకు శ్రమిస్తున్న వారందరికీ వందనం చేశారు. ప్రధాన మంత్రి తన సందేశంలో ఇలా పేర్కొన్నారు: “జాతీయ పంచాయతీ రాజ్ దినం నాడు నేను దేశవ్యాప్తంగా పంచాయతీ రాజ్ సంస్థల ద్వారా సేవలు అందిస్తున్న వారందరికీ ఇవే నా నమస్కారములు. గ్రామీణ భారతదేశ ప్రజల ఆకాంక్షలను నెరవేర్చడంలో పంచాయతీలు చక్కని సాధనాలు. అవి భారతదేశ పరివర్తనలో కీలకమైన పాత్రను పోషిస్తున్నాయి. సర్వతోముఖ అభివృద్ధి సాధన ద్వారాను, అట్టడుగు స్థాయి ప్రాతినిధ్యం ద్వారాను మా ప్రభుత్వం ‘గ్రామ్ ఉదయ్ సే భారత్ ఉదయ్’ ని నిజం చేసే దిశగా పనిచేస్తోంది.’’
ప్రధాన మంత్రి తో సమావేశమైన ఐ.రా.స. సెక్రట్రి జెనరల్

ప్రధాన మంత్రి శ్రీ నరేంద్ర మోదీ తో ఐక్య రాజ్య సమితి సెక్రట్రి జెనరల్ శ్రీ ఎంటోనియొ గుటెరెస్ ఈ రోజు న గుజరాత్ లోని కేవడియా లో సమావేశమయ్యారు. ఏకత విగ్రహం వద్ద సర్దార్ పటేల్ గారి కి ప్రధాన మంత్రి మరియు ఐక్య రాజ్య సమితి సెక్రట్రి జెనరల్ సంయుక్తం గా పుష్పాంజలి ని సమర్పించారు. ప్రధాన మంత్రి తో తన సమావేశం సందర్భం లో, ఐ.రా.స. సెక్రట్రి జెనరల్ జల వాయు సంబంధి కార్యాచరణ రంగం లో భారతదేశం యొక్క మహత్త్వాకాంక్ష యుక్త కార్యక్రమాల ను, మరీ ముఖ్యం గా స్థిర జీవన శైలి లో పరివర్తన కు ఉద్దేశించినటువంటి ఒక ప్రపంచ వ్యాప్త క్షేత్ర స్థాయి ఉద్యమం గా ‘మిశన్ లైఫ్’ ను ప్రారంభించడాన్ని ప్రశంసించారు. యూక్రేన్ లో వర్తమాన స్థితి సహా అనేక ప్రపంచ అంశాల ను గురించి మరియు క్షేత్రీయ అంశాల ను గురించి కూడా ప్రధాన మంత్రి మరియు ఐ.రా.స. సెక్రట్రి జెనరల్ లు చర్చించారు. భారతదేశం త్వరలో జి20 అధ్యక్ష బాధ్యత ను చేపట్టనుండడాన్ని ఐ.రా.స. సెక్రట్రి జెనరల్ స్వాగతించడం తో పాటు గా అభివృద్ధి చెందుతున్న దేశాల కు ప్రయోజనాన్ని అందించడం కోసం డబ్బు ఇవ్వడం సహా సాంకేతిక పరిజ్ఞానం బదలాయింపునకు మార్గాన్ని సుగమం చేయడం లో ఐక్యరాజ్య సమితి వ్యవస్థ భారతదేశం తో కలసికట్టు గా పనిచేస్తుంది అని కూడా స్పష్టం చేశారు. ఐ.రా.స. సెక్రటరీ జనరల్ తన భారతదేశ యాత్ర ను, 26/11 న ముంబయి పైన జరిగిన ఉగ్రవాద దాడి లో బాధితుల కు శ్రద్ధాంజలి ని ఘటించడం తో పాటు గా ఉగ్రవాదాని కి వ్యతిరేకం గా ప్రబలమైన సందేశాన్ని ఇస్తూ ప్రారంభించినందుకు గాను ఆయన కు ప్రధాన మంత్రి ధన్యవాదాల ను వ్యక్తం చేశారు.
ప్రముఖ కన్నడ రచయిత, కవి శ్రీ చెన్నవీర కణవి కన్నుమూత పట్ల సంతాపాన్నివ్యక్తం చేసిన ప్రధాన మంత్రి

ప్రముఖ కన్నడ రచయిత, కవి శ్రీ చెన్నవీర కణవి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ చెన్నవీర కణవి మహనీయమైనటువంటి కవిత్వం మరియు రచన లు కన్నడ సాహిత్యాన్ని దశాబ్దాల పాటు సంపన్నం చేశాయి. ఆయన మృతి తో దుఃఖించాను. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.